

**РЕПУБЛИКА БЪЛГАРИЯ**

**Министерство на земеделието, храните и горите**

**Областна дирекция „Земеделие” – София област**

1000 София, бул.Витоша 4, тел: 9882873 факс: 988 32 63, E-mail:odzg-sofiaobl@mzh.government.bg

**ОБЯВЛЕНИЕ ЗА ПРОВЕЖДАНЕ НА КОНКУРС ЗА НАЗНАЧАВАНЕ НА ДЪРЖАВНИ СЛУЖИТЕЛИ**

Областна дирекция „Земеделие” – София област, на основание чл. 10а, ал. 2 ЗДСл, във връзка с чл. 14, ал.1 НПКДС и Заповед № РД-04-1/03.05.2019г. на директора на Областната дирекция, обявява конкурс за назначаване на държавен служител при следните условия:

 **Конкурсът се обявява за длъжността:**

**НАЧАЛНИК на Общинска служба по земеделие – Етрополе**, Главна дирекция “Аграрно развитие”, Областна дирекция “Земеделие” – София област.

1. **Минимални изисквания за заемане на длъжността:**

- Степен на завършено образование - **бакалавър;**

- Специалност – публично-правни, аграрни, технически и икономически науки;

- Минимален професионален опит – 4 години в област или области, свързани с функционалните задължения на длъжността, или придобит ІІІ младши ранг;

***Допълнителни умения и квалификации, носещи предимство за кандидатите***:

 - умения за управление на хора,ресурси,финанси, вземане на решения, работа в екип

 - компютърна компетентност: MS Office – MS Word, MS Excel.

 - свидетелство за управление на МПС

 - професионален опит в сферата на държавната администрация

 - кандидатите да отговарят на условията на чл.7 от Закона за държавния служител.

**2. Начин за провеждане на конкурса**:

 - тест;

 - интервю

**3. Описание на длъжността:** Ръководство, планиране, контролиране и координиране на цялостната дейност на общинската служба по земеделие, свързана с провеждане на държавната политика в областта на земеделието; подпомагане на земеделските производители и регистрирането им съгласно изискванията на Наредба № 3 за създаване и поддържане на регистър на земеделските производители; набиране, обобщаване и подаване на оперативна селскостопанска информация; опазването на земеделските земи; контролиране на процеса по възстановяване на собствеността върху земеделските земи, горите и земите от горския фонд; контролира поддържането и осъвременяването на картата на възстановената собственост, изпълнението на влезлите в сила съдебни решения, регистрацията на сключените договори за аренда и наем на земеделски земи, контролира състоянието и ползването на земеделските земи от държавния поземлен фонд и др.;

Кандидатът да притежава знания в областта на нормативната уредба, свързана с дейността на Министерство на земеделието, храните и горите, Закон за подпомагане на земеделските производители, Закон за собствеността и ползването на земеделските земи, Правилник за прилагане на закона за собствеността и ползването на земеделските земи, Закон за възстановяване на собствеността върху земите и горите от горския фонд, Правилник за прилагане на закона за възстановяване на собствеността върху земите и горите от горския фонд, Закон за арендата в земеделието, Закон за опазване на земеделските земи, Наредба № 3 от 29.01.1999 г. за създаване и поддържане на регистрацията на земеделските производители, Наредба № 49 за поддържане на картата на възстановената собственост, Закон за животновъдството, Закон за държавния служител и др.;

**4. Размер на основната заплата за длъжността – началник е от 650-2050лв.**

\* Основният размер на заплатата за длъжността ще бъде определена в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация

**5. Необходими документи за кандидатстване:**

 - заявление за участие в конкурса – по образец /Приложение № 2 към чл. 17, ал. 1 на Наредбата за провеждане на конкурсите за държавни служители, ДВ, бр. 6/23.01.2004 г./;

 - декларация от лицето, че е пълнолетен български гражданин, не е поставен под запрещение, не е осъждан за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 - копия от документи за придобита образователно-квалификационна степен, допълнителна квалификация и правоспособност;

 - копие от документите, удостоверяващи продължителността на професионалния опит или придобития ранг като държавен служител;

 - копие от свидетелство за управление на МПС.

**6. Срок за подаване на документите:** 10 календарни дни от публикуване на обявлението.

**7. Място за подаване на документите:** Областна дирекция “Земеделие” – София област, гр.София, бул. “Витоша.” № 4, ет.6, тел. 02/ 980-28-73 / в.668. лично или чрез пълномощник.

**8. Общодостъпно място, на което ще се публикуват списъци или други съобщения във връзка с конкурса:** Интернет – страницата иинформационните табла на Областна дирекция “Земеделие”– София област, гр. София, бул.“Витоша” № 4, ет. 6, и Общинска служба по земеделие **–** Етрополе**,** гр. Етрополе, бул. “Руски” № 88